text: Det gik helt galt, da en mand ville bakke ud af en indkørsel
  01 marts 2017 kl. 22.05
  En mand bakkede onsdag aften ud af sin indkørsel og overså en bil. Det kostede en forbikørende bilist et lårbensbrud, og bilisten måtte flyves til behandling i Skejby. 
  Onsdag aften ved 19.30-tiden bakkede en mand ud af sin indkørsel på Hårupvej i Ring nær Brædstrup. Herunder overså han en bil, der kom kørende ude på vejen.
  -  Ved ulykken pådrager den forbikørende bilist sig lårbensbrud, og der går samtidigt ild i bilen. Den forulykkede er blevet fløjet i helikopter til Skejby, fortæller vagtchefen ved Sydøstjyllands Politi.
  Manden, der bakkede ud, fik nakkesmerter ved sammenstødet og blev bragt til Horsens sygehus til undersøgelse.
  